Samtök atvinnuþróunar og sveitarfélaga á Norðurlandi eystra auglýsir eftir hugmyndum að áhersluverkefnum fyrir árið 2020 . Áhersluverkefni eru samningsbundin verkefni sem hafa beina skírskotun til sóknaráætlunar landshlutans og styðja við Heimsmarkmið Sameinuðu þjóðanna . Verkefni geta til dæmis verið ráðgjafar - og átaksverkefni á sviði nýsköpunar - , menningar - og umhverfismála . Hægt er að skila inn hugmyndum til og með 31. janúar 2020 á netfangið vigdis@eything.is . Nafnasamkeppni - ný landshlutasamtök á Norðurlandi eystra Í nóvember sl. samþykktu Eyþing , Atvinnuþróunarfélag Eyjafjarðar og Atvinnuþróunarfélag Þingeyinga sameiningu félaganna þriggja undir hatti nýrra samtaka . Þessi samtök atvinnuþróunar og sveitarfélaga á Norðurlandi eystra efna hér með til nafnasamkeppni um heiti félagsins . Íbúar á svæðinu eru hvattir til að taka þátt í samkeppninni og finna hentugt og sterkt nafn á félagið . Ný sóknaráætlun Norðurlands eystra fyrir árin 2020 - 2024 Ný sóknaráætlun Norðurlands eystra fyrir árin 2020 - 2024 var kynnt og samþykkt samhljóða á aðalfundi Eyþings sem haldinn var í Dalvíkurbyggð 15. - 16. nóvember sl .